
Έγ^μκση σύστασης του κοινωφελούς ιδρύματος με την επωνυμία 
«ΠΛΑΤΗΕΙΟ ΙΔΡΥΜΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

.1. Την από 10.11.1986 μυστική διαθήκη του Μάρκου (Μάϊκ) 
Πλατή, που δημοσιεύθηκε με το αριθ. 890/13.3.1987 πρακτικό του 
Μον. Πρωτοδικείου Αθηνών, με την οποία συστήθηκε κοινωφελές 
Ίδρυμα με την επωνυμία «ΠΛΑΤΗΕΙΟ ΙΔΡΥΜΑ» και με έδρα το χωρίο 
Μάραθος της Κοινότητας Φραντάτου της επαρχίας Ικαρίας του νομού 
Σάμου. 

2. Τις διατάξεις των άρθρων: α) 95 και 98 του Α.Ν, 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Τις από 25.10.1988 και 7.3.1989 γνωμοδοτήσεις του Συμβου¬ 
λίου Εθνικών Κληροδοτημάτων. 

Με πρόταση των Υπουργών Οικονομικών, Υγείας, Πρόνοιας και 
Κοινωνικών Ασφαλίσεών, Εθνικής Παιδείας και Θρησκευμάτων, Πολι¬ 


τισμού και Περιβάλλοντος, Χωροταξίας και Δημοσίων Έργων, αποφα¬ 
σίζουμε: ' *. 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΠΛΑΤΗΕΙΟ ΙΔΡΥΜΑ», η οποία έγινε από το Μάρκο (Μάϊκ) 
Πλατή με την από 10.11.1986 μυστική διαθήκη του, που δημοσιεύ¬ 
τηκε με το αριθ. 890/13.3.1987 πρακτικό του Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών, 
Υγείας, Πρόνοιας και Κοινωνικών Ασφαλίσεων^ Εθνικής Παιδείας και 
Θρησκευμάτων, Πολιτισμού και Περιβάλλοντος, Χωροταξίας και Δη¬ 
μοσίων Έργων και διέπεται από τις διατάξεις της παραπάνω συστατι¬ 
κής του πράξης, του παρακάτω οργανισμού, του Α.Ν. 2039/39 και 
των διαταγμάτων, που εκδόθηκαν ή θα εκδοθούν, σε εκτέλεση του νό¬ 
μου τούτου. 

2 . Κυρώνουμε τον Οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα τέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και · διαχείρισης του κοινωφελούς ιδρύματος . 
με την επωνυμία «ΠΛΑΤΗΕΙΟ ΙΔΡΥΜΑ». 

Άρθρο .1 

' Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΠΛΑΤΗΕΙΟ ΙΔΡΥΜΑ», 
που συστήθηκε από το Μάρκο (Μάϊκ) Πλατή με την από 10.11.1986 
μυστική διαθήκη τού, η οποία δημοσιεύτηκε με το αριθ. 890/ 
13.3.1987 πρακτικό του Μονομελούς Πρωτοδικείου Αθηνών, αποτε¬ 
λεί νομικό πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργανισμού, του Α.Ν. 
2039/39 όπως κάθε φορά ισχύει ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι το χωριό Μάραθος της Κοινότητας 
Φραντάτου της Ικαρίας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα του και το έτος έγκρισης της σύστασής του (1990). 

Άρθρο 2 
Σκοπός , 

1. Σκοπός του ιδρύματος είναι η εκτέλεση κοινωφελών έργων στο 
χωριό Μάραθος - Ικαρίας και ειδικότερα: 

α) Η κατασκευή έργων για την πλήρη και τακτική ύδρευση και άρ¬ 
δευση του χωριού από οποιαδήποτε πρόσφορη υδροφόρα πηγή που μπο¬ 
ρεί να επιλύσει ικανοποιητικά το υδροαρδευτικό πρόβλημα του χωριού. 

β) Η βελτίωση των υπαρχόντων στο χωριό και στη γύρω περιοχή, 
δρόμων και η δημιουργία νέων, για την πληρέστερη εξυπηρέτηση των 
κατοίκων και την καλύτερη διακίνηση και επικοινωνία μεταξύ τους. 

γ) Η αξιοποίηση του κτήματος στη θέση «Παρθένι» στην παραλιακή 
περιοχή «Κάμπου» για την εξυπηρέτηση και την ψυχαγωγία των λουό- 
μενων δια μεταφοράς σ’ αυτό ύδατος και δημιουργία αποδυτηρίων. 

δ) Η κατασκευή πολιτιστικών έργων π.χ. η δημιουργία Πνευματικού 
Κέντρου με επί πλέον αίθουσα προβολής ταινιών με εκπαιδευτικά θέ¬ 
ματα, η κατασκευή βιβλιοθήκης με βιβλία απαραίτητα για την μόρ¬ 
φωση των ενδιαφερομένων, κατασκευή υπαίθριου θεάτρου κλπ. 

ε) Η ενίσχυση των οικονομικά αδυνάτων κατοίκων του χωρίου Μά¬ 
ραθος, όπως λεπτομερέστερα ορίζεται στο άρθρο 6 παρ. στ' της συστατι¬ 
κής πράξης. 

στ) Η χορήγηση υποτροφιών σε νέους και των δύο φύλων, απόφοι¬ 
τους των Γυμνασίων ή Λυκείων της Ικαρίας, αριστούχους, διακρινόμε- 
νους για τη διαγωγή τους και τη χρηστομάθειά τους. Οι δικαιούμενοι 
τέτοιας υποτροφίας, το ύψος της οποίας εναπόκειται στην κρίση του 
εκάστοτε Διοικητικού Συμβουλίου, πρέπει να είναι «Ικαριώτες», είτε εκ 
πατρός, είτε εκ μητρός, προτιμωμένων των εκ πατρικής γραμμής, οι 
οποίοι συνεχίζουν τις σπουδές τους σε Ανώτερες ή Ανώτατες Σχολές, θε¬ 
τικών όμως Επιστημών ή στις Καλές Τέχνες, σύμφωνα με τις λεπτομέ¬ 
ρειες, που αναγράφονται στο άρθρο 6 παρ. ζ' της συστατικής πράξης. 

ζ) Στην, κατά τον πιο πρόσφορο τρόπο, αξιοποίηση της οικίας του 
διαθέτη στο χωριό Μάραθος, σύμφωνα με τις λεπτομέρειες που αναφέ- 
ρονται στο άρθρο 6 παρ. η' της συστατικής πράξης. 

2. Η εκτέλεση των πιο πάνω κοινωφελών έργων, η προτεραιότητα 
των οποίων προσδιορίζεται στο άρθρο 7 της συστατικής πράξης, θα 
πραγματοποιηθεί κατά τις διατάξεις του άρθρου 90 του Α,Ν. 2039/ 
1939, η δε απονομή των υποτροφιών, σύμφωνα με όσα ορίζονται στο 
άρθρο 10 του Νόμου 1583/1985. 

3. Και για τις δύο πιο πάνω περιπτώσεις πρέπει κάθε φορά να ανα¬ 
γράφεται σχετική πίστωση στον οικείο ετήσιο προϋπολογισμό εσόδων 
και εξόδων. 

Άρθρο 3 

Περιουσία - Πόροι 
Περιουσία του ιδρύματος αποτελούν: 

Α' Τα παρακάτω αναπαλλοτρίωτα περιουσιακά στοιχεία που βρίσκο¬ 
νται στην Ελλάδα: 

1) Οι αυτοτελείς - οριζόντιες ιδιοκτησίες - της πολυώροφης οικοδο¬ 
μής που βρίσκονται στην Αθήνα, στην οδό Τζωρτζ αριθ. 24, ήτοι: 

α) Ένα (1) ισόγειο κατάστημα, επιφάνειας 88,50 μ 2 , μετά μεσοπα¬ 
τώματος (παταριού), επιφάνειας 44,25 μ2 και υπόγειας αποθήκης, 
επιφάνειας 85,45 μ 2 . 

β) Ένα γραφείο στον ημιώροφο, επιφάνειας 17,10 μ 2 , 
γ) Το Α/1 διαμέρισμα του Α' ορόφου, επιφάνειας 62,50 μ 2 , 
δ) Το Α/2 διαμέρισμα του Α' ορόφου, επιφάνειας 43,20 μ 2 , 
ε) Το ΣΤ/1 γραφείο στο ΣΤ’ όροφο, επιφάνειας 46,60 μ 2 , 
στ) Το ΣΤ/2 γραφείο του ΣΤ* ορόφου, επιφάνειας 42,70 μ 2 , 
ζ) Το Ζ/1 γραφείο του Ζ' ορόφου, επιφάνειας 33,60 μ 2 , 
η) Το Ζ/2 γραφείο του Ζ' ορόφου, επιφάνειας 38,90 μ 2 . 

2) Μία (1) διώροφη οικία μετά του οικοπέδου της, στο χωριό Μάρα¬ 
θος Ικαρίας., 

3) Ιδανικό μερίδιο (1/4) αγρού στη θέση «Παναγιά» Κοινότητας 
Φραντάτου. 

4) Ιδανικό μερίδιο (1/3) αγρού στο χωριό Μάραθος της Κοινότητας 
Φραντάτου. 

5) Ιδανικό μερίδιο (1/8) αγρού στο χωριό Μάραθος της Κοινότητας 
Φραντάτου. ' 

6) Ιδανικό μερίδιο (1/4) αγρού στη θέση «Παναγιά» της Κοινότητας 
Φραντάτου. 

7) Ιδανικό μερίδιο (1/2) αγρού στη θέση «Παναγιά» της Κοινότητας 
Φραντάτου. 

8) Ιδανικό μερίδιο (1 /2) αγρού στη θέση «Μηλιέδες» της Κοινότητας 
Φραντάτου. 

9) Ιδανικό μερίδιο (1/2) αγρού στη θέση «Τσιγκρή» της Κοινότητας 
Φραντάτου. 

10) Ιδανικό μερίδιο (1/8) αγρού στη θέση «Χωριό» της Κοινότητας 
Φραντάτου. 

11) Ιδανικό μερίδιο (1 /8) αγρού στη θέση «Μανώλικο» της Κοινότη¬ 
τας Φραντάτου. 

12) Ιδανικό μερίδιο (1/8) αγρού στη θέση «Αγ. Μαρίνα» της Κοινό¬ 
τητας Φραντάτου. 


13) Ιδανικό μερίδιο (1/2) αγρού στη θέση «Κουζί» της Κοινότητας 
Φραντάτου. 

14) Αγρός στη θέση «Καλαντάρε» στο χωριό Κάμπος. 

15) Ιδανικό μερίδιο (1/8) στη θέση «Καλαντάρε» του χωριού Κά¬ 
μπος. 

16) Ερειπωμένος σταύλος στο χωριό Κάμπος και στη θέση «Παρ¬ 
θένι». 

17) Ιδανικό μερίδιο (1/2) αγρού στο χωριό Λαψαχάδες. 

18) Ιδανικό μερίδιο (1/4) αγρού στη θέση «Μήλινος». 

19) Ιδανικό μερίδιο (1/4) αγρού στη θέση «Μοναχοπλατάνι» του χω¬ 
ριού Κάμπος. 

20) Ιδανικό μερίδιο (1/4) αγρού στο χωριό Κάμπος. 

21) Ιδανικό μερίδιο (1/4) αγρού στο χωριό Μάραθος. 

22) Ιδανικό μερίδιο (1/4) αγρού στη θέση «Τρίγλος» του χωριού Μά¬ 
ραθος. 

23) Ιδανικό μερίδιο (1/4) αγρού στη θέση «Δαμαλάτα» του χωριού 
Μάραθος. 

24) Ιδανικό μερίδιο (1/4) αγρού στο χωριό «Μάραθος» και στη θέση 
«Μπρούτο». 

25) Ιδανικό μερίδιο (1/4) αγρού στο χωριό Μάραθος και στη θέση 
«Στρατηδάτες. 

Β’. Τά τυχόν περιουσιακά στοιχεία του διαθέτη που θα βρεθούν στις 
Η.Π.Α. ή οπουδήποτε αλλού, κατά τα ειδικότερα αναφερόμενα στη συ¬ 
στατική πράξη. 

.2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4 
Διοίκηση 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους: 

α) Κολλάρα Γρηγόριο, ως Πρόεδρο, β) Πλατή ή Μαλαχία Γεώργιο, 
γ) Κοτσάνη Νικ. Κωνσταντίνο, δ) Καρούτσο Γεώργ. Δημήτριο, ε) Ρόζο 
Νικ. Σαράντο, στ) Σταυριανίδη Στυλ. Γεώργιο και ζ) Παναγιωτόπουλο 
Εμμ. Δημήτριο. , 

2. Αναπληρωματικά μέλη του Διοικητικού Συμβουλίου ορίζονται οι: 
α) Κατίνος Χρήστος, β) Κουντούπης Μιχαήλ, γ) Καραύτης Νικ. Μι¬ 
χαήλ, δ) Μακρογεώργης Βασ. Φίλιππος, ε) Ξηρός I. Νικόλαος, στ) 
Σταυρινάδης Γεώργ. Στέλιος, ζ) Κοτσαμπάς Μιχ. Δημήτριος, η) Λάκ¬ 
κος Χρήστος, θ) Πουλιανός Ιωάν. Αλέξης και ι) Καρναβάς Ιωάν. Νικό¬ 
λαος. 

3) Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Ταμία, 
ως και τον Πρόεδρο, όταν παύσει να ασκεί τα καθήκοντα αυτά ο Γρ. 
Κολλάρας. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται υποχρε¬ 
ωτικά από ένα από τα αναπληρωματικά μέλη, το οποίο επιλέγεται με 
απόφαση των υπολοίπων μελών αυτού και, σε περίπτωση, που τα ανα¬ 
πληρωματικά μέλη εκλείψουν, τότε επιλέγεται ως μέλος, ένα άτομο κα¬ 
ταγόμενο από την περιοχή της βόρειας Ικαρίας, που είναι γνωστή ως 
«Σοφράνο», αποκλεισμένων των προσώπων που αναφέρονται στη συ¬ 
στατική πράξη, σύμφωνα με τις διατάξεις του άρθρου 99 του Α.Ν. 
2039/39. 

5. Το Διοικητικό Συμβούλιο συνεδριάζει τακτικά κάθε δίμηνο και 
έκτακτα, όποτε το ζητήσει ο Πρόεδρος ή τρία (3) από τα μέλη του, με 
γραπτή αίτησή τους προς τον Πρόεδρο, πάντοτε όμως, έπειτα από πρό¬ 
σκληση του Προέδρου. » 

6. Το Διοικητικό Συμβούλιο βρίσκεται σε απαρτία, όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει, 
υποχρεωτικά, να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας, υπερι- 

σχύει η γνώμη, με την οποία συντάσσεται ο Πρόεδρος. 

8. Σε περίπτωση που κάποιο μέλος του Διοικ. Συμβουλίου απουσιά¬ 
ζει αδικαιολόγητα από πέντε (5) συνεχείς συνεδριάσεις, θεωρείται, ότι 
έχει παραιτηθεί και η κενή θέση αυτού συμπληρώνεται κατά τα οριζό¬ 
μενα στην παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η- γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση, υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου . 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και, γενικά, αποφασίζει για κάθε θέμα.που αφορά στη 
διοίκηση και στη λειτουργία του,· τη διάθεση των πόρων αυτού, καθώς 
και για κάθε ενέργεια που σχετίζεται με την εκπλήρωση του σκοπού του, 
πάντοτε όμως, σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Σάμου) 
τον προϋπολογιμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως, ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
τημάτων και δωρεών, καθώς και για την ανακήρυξη ευεργετών και δω¬ 
ρητών του ιδρύματος. 

Άρθρο 6 

Αρμοδιότητες Πρόεδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή- 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα πέντε (15) τουλάχιστον, μέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. 

Θέμα που δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 


ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού, ή το πρε- 
σβύτερο μέλος αυτού όταν πρόκειται για εκλογή νέου μέλους. 

Άρθρο 7 '' 

Αρμοδιότητες Γραμματέα 

1. Ο Γραμματέας του ιδρύματος: _ 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) ΔιεκπερΛιώνει την αλληλογραφία. 

. δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα τού ιδρύματος, σε ένα από τα Πιστωτικά Ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων; και επειγουσών. δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ-, 
ματος.' 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν απόφοιτοι των Λυκείων Ικαρίας και 
των δύο φύλλων, καταγόμενοι από την Ικαρία και από πατρική ή μη¬ 
τρική γραμμή, προτιμωμένων αυτών που κατάγονται από πατρική 
γραμμή: α) πού ακολουθούν ανώτερες ή ανώτατες σπουδές αποκλει¬ 
στικά σε θετικές επιστήμες (αποκλειομένων των θεωρητικών .επιστη¬ 
μών κατά τα ειδικότερα στη συστατική πράξη διαλαμβανόμενα) και εί¬ 
ναι αριστούχοι, με κοσμιοτάτη διαγωγή, προτιμωμένων των περισσό¬ 
τερο οικονομικά αδύνατων και β) για (ανώτερες ή ανώτατες σπουδές 
στις Καλές Τέχνες, με την απαραίτητή προϋπόθεση, ότι έχουν προς 
τούτο αξιόλογο και υπολογίσιμο ταλέντο, διαπιστούμενο με έρευνα και 
εξακρίβωση του Διοικητικού Συμβουλίου. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις της συστατικής πράξης του ιδρύματος, 
του παρόντος οργανισμού, το Α.Ν. 2039/39 και του από 18.8.1941 
Καν. Δ/τος (ΦΕΚ 286/Α/23.8.1941). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα- 

ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις του άρθρου 54 του 
Α.Ν. 2039/39 και του άρθρου 28 του από 18.8.1941 σχετικού Καν. 
Δ/τος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις του από 18.8.1941 Καν. Δ/τος (ΦΕΚ 286/Α/ 
23.8.1941). 

3. Η χορήγηση της υποτροφίας διακόπτεται, όταν συντρέχουν οι 
προϋποθέσεις που ορίζονται από τις διατάξεις του άρθρου 29 του παρα¬ 
πάνω Κανονιστικού Διατάγματος, οι οποίες διαπιστώνονται με πράξη 
του Διοικητικού Συμβουλίου του ιδρύματος, που έχει υποχρέωση να πα¬ 
ρακολουθεί την όλη πορεία των σπουδών των υποτρόφων και να αξιώνει 
απ’ αυτούς την υποβολή, κάθε έτος, αποδεικτικών στοιχείων της επίδο¬ 
σής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως, του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων τού Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων. 

στ) Βιβλίο εκτελεσθέντων έργων. 

ζ) Βιβλίο καταγραφής των περιουσιακών-στοιχείων του ιδρύματος 
ως και των μισθωτών των ακινήτων του. 

η) Στελέχη, αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 


οποία κρίνει ότι είναι απαραίτητα·για την. παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται, όταν και όπως ο νόμος ορίζει. 

2. Σε περίπτωση διάλυσης του ιδρύματος, για οποιοδήποτε λόγο, η 
περιουσία του περιέρχεται στην Κοινότητα Φραντάτου Ικαρίας, ως κε¬ 
φάλαιο αυτοτελούς διαχείρισης για την εκτέλεση του ίδιου σκοπού και 
με τους αυτούς όρους ως προς το αναπαλλοτρίωτο τω ακινήτων περιου¬ 
σιακών του στοιχείων. 

Στους Υπουργός Οικονομικών, Υγείας, Πρόνοιας και Κοινωνικών 
Ασφαλίσεων, Εθνικής Παιδείας και Θρησκευμάτων, Πολιτισμού και 
Περιβάλλοντος, Χωροταξίας και Δημοσίων Έργων αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝ. ΚΑΙ ΚΟΙΝ. ΑΣΦ/ΣΕΟΝ 

ΙΩΑΝ. ΠΑΛΑΙΟΚΡΑΣΣΑΣ ΜΑΡΙΕΤΤΑ ΓΙΑΝΝΑΚΟΥ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΑΝΑΠΛ. ΠΟΛΙΤΙΣΜΟΥ ’ 

Β. ΚΟΝΤΟΓΙΑΝΝΟΠΟΥΛΟΣ ΑΝΝΑ ΨΑΡΟΥΔΑ-ΜΠΕΝΑΚΗ 

ΠΕΡΙΒΑΛ., ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1321.1/14/90 - (2) 

Καθορισμός ναυλολογίου μεταξύ των Λιμένων ΑΝΔΡΟΥ - ΠΑΡΟΥ και 
ΑΝΔΡΟΥ - ΝΑΞΟΥ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Την από 1.10.90 αίτηση της Εταιρείας «ΚΥΚΛΑΔΙΚΕΣ ΓΡΑΜ¬ 
ΜΕΣ ΝΕ». 

β) Την ΩΠ 120955/10-90 διαταγή ΥΕΝ/ΔΘΣ β*. 

γ) Το αριθ. 19/1.11.90 πρακτικό της Γνωμοδοτικής Επιτροπής 
Ακτολποικών Συγκοινωνιών. 

δ) Τις διατάξεις του άρθρου 178 ΝΔ 187/73 «περί ΚΔΝΔ», αποφα¬ 
σίζουμε: 

1. Καθορίζουμε ναύλους επιβατών και οχημάτων μεταξύ των Λιμέ¬ 
νων ΑΝΔΡΟΥ - ΠΑΡΟΥ και ΑΝΔΡΟΥ - ΝΑΞΟΥ, ως εξής: 



' ΕΠΙΒΑΤΕΣ ΟΧΗΜΑΤΑ 

ΛΙΜΑΝΙΑ Β' ΘΕΣΗ ΤΟΥΡ. ΘΕΣΗ Γ ΘΕΣΗ Ά κατ. Β’ κατ. Φ/Γ ανά μ2 


ΑΝΔΡΟ-ΠΑΡΟ 1503 1175 1019 4960 6380 1612 

ΑΝΔΡΟ-ΝΑΞΟ 1647 -, 1288 1117 5187 6670 ν 1710 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8933 


2. Να κοινοποιηθεί για εκτέλεση και η παρούσα να δημοσιευθεί στην 
Εφημερίδα της Κυβερνήσεως, 

Πειραιάς, 12 Νοεμβρίου 1990 

Ο ΥΠΟΥΡΓΟΙ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


Αριθ. 534851 ειδ. αριθ. 335 


(3) 


Πρόγραμμα Κοινωνικού Τουρισμού στην Κύπρο Νοέμβρης ’90 - Μάρ- 

της '91. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 1624/51 «περί συστάσεως ΕΟΤ» όπως τρο¬ 
ποποιήθηκαν και συμπληρώθηκαν μέχρι σήμερα. 

2. Τον Οικονομικό Κανονισμό του ΕΟΤ. 

3. Τις διατάξεις του Ν. 1835/89 «Σύσταση Υπουργείου Τουρισμού 
(ΦΕΚ 76/Α/14.3.89). 

4. Το Π.Δ. 200/ΦΕΚ 77Α/24.5.90. 

5. Την αριθ. 511022/102/5.4.90 απόφαση Υπουργού (σχετ. η 
αριθ. 511543/10.5.90 απόφαση Γ.Γ. ΕΟΤ). 

6. Την αριθ. 688/27/7.11.90 απόφαση Δ.Σ. ΕΟΤ, αποφασί¬ 
ζουμε: 

Εγκρίνουμε την αριθ. 688/27/7.11.90 απόφαση Δ.Σ. ΕΟΤ, ως 
εξής: 

1. Την εφαρμογή του προγράμματος Κοινωνικού Τουρισμού σε συ¬ 
νεργασία με τον ΚΟΤ, την αερ. εταιρεία ΓΥ.ΑΙΚ, τον Παγκύπριο Σύν¬ 
δεσμο Ξενοδόχων και τα τουριστικά γραφεία που συμμετέχουν στο πρό¬ 
γραμμα, ως εξής: 

- Το πρόγραμμα να ισχύσει από 15.11.90 - 15.12.90 και 15.1.91 

- 10.3.91 για 1.500 άτομα, δικαιούχους των προγραμμάτων Κοινωνι¬ 
κού Τουρισμού με τα οικονομικά κριτήρια που καθορίσθηκαν με την 
αριθ. 511022/102/5.4.90 απόφαση Υπουργού Τουρισμού (σχετ. η 
αριθ. 511543/10.5.90 απόφαση Γ.Γ. ΕΟΤ) καθώς και τους ελεύθε¬ 
ρους επαγγελμάτίες με τα οικονομικά κριτήρια που καθορίσθηκαν με τις 
παραπάνω αποφάσεις. 

Για τους εργαζόμενους και συνταξιούχους που τα εισοδήματά τους 
προέρχονται μόνο από μισθωτές υπηρεσίες δεν υπάρχουν οικονομικές 
δεσμεύσεις. 

- Το πρόγραμμα να εφαρμοσθεί για 8 ημέρες (7 διαν/σεις) σε τουρι¬ 
στικά καταλύματα της Κύπρου, με τις ειδικές τιμές που έχουν προσφερ- 
θεί για το σκοπό αυτό και κυμαίνονται από 2.300 - 3.000 δρχ. κατ’ 
άτομο για την παροχή διανυκτέρευσης και ημιδιατροφής ανεξαρτήτου 
χρήσης μονόκλινου, δίκλινου ή τρίκλινου δωματίου. 

- Να ισχύσει δωρεάν διαμονή για παιδιά μέχρι 2 ετών και έκπτωση 
50% στην παροχή διανυκτέρευσης και ημιδιατροφής για τα παιδιά από 
2-10 ετών, για παραμονή σε δίκλινο δωμάτιο. 

- Το πρόγραμμα να διατεθεί μέσω των τουριστικών γραφείων που 
έχουν δηλώσει συμμετοχή και που θα συνεργαστούν με τα γραφεία της 
Κύπρου που μας έχει γνωρίσει ο ΚΟΤ, με τιμές πακέτων από Αθήνα: 

- Παιδιά από 2-10 ετών 24.200 - 26.650 δρχ. 

- Παιδιά από 10 - 12 ετών 32.250 -'37.150 δρχ. 

- Λοιποί δικαιούχοι 46.600 - 51.500 δρχ. 

Από Θεσσαλονίκη: 

- Παιδιά από 2 - 10 ετών 32.500 - 34.950 δρχ. 

- Παιδιά από 10 - 12 ετών 40.550 - 45450 δρχ. 

- Λοιποί δικαιούχοι 63.200 - 68.100 δρχ. 

Οι παραπάνω τιμές είναι ενιαίες και υποχρεωτικές για όλα τα τουρ. 

γραφεία και συμπεριλαμβάνονται σ’ αυτές η μεταφορά από Ελλάδα - 
Κύπρο - Ελλάδα, η μεταφορά από αεροδρόμιο - ξενοδοχείο - αεροδρό¬ 
μιο, η διανομή και η παροχή ημιδιατροφής στα ξενοδοχεία. 

- Να ισχύσουν για τις εκδρομές που συμπεριλαμβάνονται στα προ¬ 
γράμματα κι είναι προαιρετικές για τους δικαιούχους, οι παρακάτω τι¬ 
μές: 

- Μισή μέρα ξενάγηση στη Λευκωσία 1.200 δρχ. 

- Ολοήμερη εκδρομή 2.000 δρχ. 

Η είσοδος στα μουσεία και αρχαιολογικούς χώρους, καθώς και μια 

θεατρική παράσταση από τον Θεατρικό Οργανισμό Κύπρου παρέχονται 
δωρεάν. 

2. Εγκρίνεται η χρησιμοποίηση των υπολοίπων αδιάθετων Δ.Κ.Τ. 


από τα προηγούμενα προγράμματα, που θα σφραγισθούν για να ,ισχύ- 
σουν στο πρόγραμμα αυτό. 

3. Εγκρίνεται η διανομή των δελτίων να γίνεται από τα κεντρικά και 
περιφερειακά γραφεία ΕΟΤ ή από τις Νομαρχίες, για την εξυπηρέτηση 
των δικαιούχων. 

4. Εξουσιοδοτούμε τον Γ.Γ. ΕΟΤ για τη ρύθμιση κάθε άλλης λεπτο¬ 
μέρειας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1990 


ο ΥΠΟΥΡΓΟΣ 

ΙΩΑΝΝΗΣ ΚΕΦΑΛΟΓΙ ΑΝ Ν ΗΣ 


(4) 


Αριθ. 1023/2/ι-ζ 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡ. 65Β 
Περί τροποποιήσεως του άρθρου 6 παρ. 1 περ. β, της υπ’ αριθ. 65/ 
1983 Αστυνομικής Διατάξεως της πρώην Δ.Χ. Μεσσηνίας «Περί 
μέτρων ευκοσμίας και ευταξίας και περί κοινής ησυχίας των πολι¬ 
τών». 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΕΩΣ ΜΕΣΣΗΝΙΑΣ 

Έχοντες υπόψη τις διατάξεις του άρθρου 12 παρ. 4 του Ν. 1481/ 
1984 «Οργανισμός του Υπουργείου Δημόσιας Τάξης» και τις Διατάξεις 
των άρθρων 75 παρ. 4 και 68 παρ. 2 του Π.Δ. 582/1984 «Σύσταση, 
Οργάνωση και λειτουργία των Κεντρικών και Περιφερειακών Υπηρε¬ 
σιών του Υπουργείου Δημόσιας Τάξης» τροποποιούμε την παρ. 1 περ. β 
του άρθρου 6 της υπ’ αριθ. 65/1983 Αστυνομικής Διάταξης της πρώην 
Δ.Χ. Μεσσηνίας «Περί μέτρων ευκοσμίας και ευταξίας και περί κοινής 
ησυχίας των πολιτών», ως ακολούθως: 

Άρθρο μόνον. 

Ώρες κοινής ησυχίας των πολιτών κατά την χειμερινή περίοδο: 

Οι ώρες της κοινής ησυχίας των πολιτών κατά την χειμερινή περίοδο 
καθορίζονται από 15.30' μέχρι 17.30' και από 22.00 μέχρι 07.30' 
ώρας. 

Η παρούσα ισχύει από της δημοσιεύσεώς της.' _ / 

Η διάταξη αυτή να δημοσιευθεί στην Εφημερίδα της Κυβερνήσεως. 

Καλαμάτα, 10 Οκτωβρίου 1990 
Ο Αστυνομικός Διευθυντής 
ΘΕΟΔΩΡΟΣ ΦΡΑΓΚΟΣ 


Αριθ, 26719 


(5) 


Έγκριση Αστυνομικής Διατάξεως. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του άρθρου 12 παρ. 4 του Ν. 1481/1984 «Περί 
Οργανισμού του Υπουργείου Δημόσιας Τάξης». 

2. Την αριθ. 4-Ααπό 15.10.90 Αστυνομική Διάταξη του Αστυνομι¬ 
κού Δ/ντή Ηλείας «περί μέτρων ευκοσμίας και ευταξίας και περί κοινής 
ησυχίας των πολιτών» με την οποία τροποποιείται το άρθρο 6 της αριθ. 
4/18.2.83 όμοιας, αποφασίζουμε: 

Εγκρίνουμε την αριθ. 4-Α/15.10.90 Αστυνομική Διάταξη του 
Αστυνομικού Δ/ντού Ηλείας «περί μέτρων ευκοσμίας και ευταξίας και 
περί κοινής ησυχίας των πολιτών». 

Η παρούσα κοινοποιείται στην Αστυνομική Δ/νση Ηλείας μάξι με ένα 
αντίτυπο της πιο πάνω αστυνομικής διάταξης για τις δικές τους πιο 
πέρα ενέργειες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 30 Οκτωβρίου 1990 

Ο Νομάρχης 
ΓΕΡ. ΚΟΥΤΑΒΑΣ 

Αριθ. 24779 (6) 

Σύσταση ίδιου Νομικού Προσώπου με την επωνυμία «Αθλητικό Κέντρο 
■ Δήμου Μαλίων» στο Δήμο Μαλίων Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89). 

2. Τις διατάξεις του Π.Δ. 331 /83 «Μεταβίβαση αρμοδιοτήτων του 
Υπ. Εσωτερικών στους Νομάρχες». ! 

3. Τις 88/1990 και 120/1990 αποφάσεις του Δημοτικού Συμβου¬ 
λίου Μαλίων, αποφασίζουμε: 

1. Συνιατούμε στο Δήμο Μαλίων ίδιο Νομικό Πρόσωπο με την επω¬ 
νυμία «Αθλητικό Κέντρο Δήμου Μαλλιών, με έδρα το Δήμο Μαλίων. 

2. Σκοπός του Νομικού Προσώπου είναι: 

Η καλλιέργεια του Αθλητικού πνεύματος σε όλους του Δημότες και 
ιδιαίτερα στους νέους της πόλης Μαλίων και ο συντονισμός των, ενερ¬ 
γειών και εκδηλώσεων των φιλάθλων τοπικών συλλογικών φορέων για 
την ανάπτυξη και πρόοδο του Αθλητισμού στο Δήμο. 

Η καλλιέργεια της αθλητικής άμιλλας στο χώρο του Δήμου. 

Η διάδοση του φιλάθλου πνεύματος ανάμεσα στα φίλαθλα σωματεία 
της περιφέρειας του Δήμου και η μεταξύ τους συνεργασία. Η ηθική και 
υλική συμπαράσταση στη προσπάθεια ανάπτυξης κάθε αθλητικής δρα¬ 
στηριότητας και αθλητικών σωματείων τη περιοχής. Η δημιουργία εσό¬ 
δων για την εξυπηρέτηση τω σκοπών. 

3. Το συνιστώμενο Νομικό Πρόσωπο διοικείται από επταμελές Συμ¬ 
βούλιο που αποτελεϊται από τους: 

α) Εκάστοτε Δήμαρχο ως Πρόεδρο, 
β) Τρεις (3) Δημοτικούς Συμβούλους, 
γ) Τον εκάστοτε Πρόεδρο του ΠΑΝΟΜ. * 
δ) Δύο δημότες φιλάθλους του Δήμου. 

Τα υπό στοιχεία β, δ μέλη ορίζονται από το Δημοτικό Συμβούλιο. 

4. Η θητεία των μελών του Διοικητικού Συμβουλίου ακολουθεί την 
Δημοτική περίοδο. Το Διοικητικό Συμβούλιο εκλέγει αντιπρόεδρο και 
Γ ραμματέα. 

5. Πόροι του Νομικού Προσώπου είναι: 

α) Ετήσια επιχορήγηση του Δήμου που ορίζεται με την ανωτέρω 
120/90 απόφαση του Δημοτικού Συμβουλίου στο ποσό των 
4.000.000 δραχμών. 

β) Ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Στο Νομικό πρόσωπο περιέρχονται τα παρακάτω περιουσιακά 
στοιχεία: 

Γήπεδο ποδοσφαίρου που συνορεύει προς Βορρά με ιδιοκτησία Τρια¬ 
νταφυλλιάς Γρηγορ. Χατζηγιαννάκη και ιδιοκτησίας Εμμ. Κατσούλη, 
προς Ανατολάς με ιδιοκτησία Μιχαήλ Ρουσάκη, Τριανταφυλλιά Χατζη- 
γιαννάκη, Εμμ. Μαλτεζάκη, Αριστ. Φραγκάκη και Εμμ. Τσαγκαράκη, 
προς Νότο με ιδιοκτησία Ρούσου Κολιακουδάκη και προς Δυσμάς με 
αγροτική οδό, συνολικής έκτασης 15.741 τ.μ. με όλες τις ήδη υπάρ- 
χουσες εγκαταστάσεις, αποδυτήρια, αφοδευτήρια κ.λπ. 

7. Το Νομικό Πρόσωπο εκπροσωπείται στα Δικαστήρια και για κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από του Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ηράκλειο, 31 Οκτωβρίου 1990 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

-♦- 

Αριθ. Ε.20480 (7) 

Έγκριση ψηφισθέντος Οργανισμού Εσωτερικής Υπηρεσίας της Κοινό¬ 
τητας Κοντοβουνίου Ν. Κοζάνης. 

- Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Την 1536/90 απόφασή μας περί υπαγωγής του τακτικού προσω¬ 
πικού της Κοινότητας Κοντοβουνίου στις διατάξεις του Α' μέρους του Ν. 


1188/81, που δημοσιεύθηκε περιληπτικά στο,121/5.3.90 ΦΕΚ (τεύ- 
χος Β). 

2. Την 16/90 απόφαση του Κοινοτικού Συμβουλίου Κοντοβουνίου 
περί ψηφίσεως του Ο.Ε.Υ. της Κοινότητας. 

3. Τις διατάξεις των άρθρων 4,12, 32 και 45 του Ν. 1188/81, του 
Ν. 1586/86 και του άρθρου 12 του Ν. 1832/89. 

4. Την 4/Θ στ' /23.9.90. σύμφωνη γνωμοδότηση του Υπουρεσια- 
κού Συμβουλίου του άρθρου 14 παρ. 9 του Ν. 1586/86 αποφασίζουμε: 

Εγκρίνουμε την 16/90 απόφαση του Κοινοτικού Συμβουλίου Κοντο¬ 
βουνίου πρί ψηφίσεως του Οργανισμού Εσωτερικής Υπηρεσίας της Κοι¬ 
νότητας Κοντοβουνίου, με την οποία ορίζεται και η οργανική σύνθεση 
και η διαβάθμιση των θέσεων του προσωπικού αυτής λαμβανομένης 
υπόψη και της οικονομικής κατάστασης της Κοινότητας ως εξής: 

Διοικητικό προσωπικό. 

Μία (1) θέση με βαθμό Γ-Α. 

Η παρούσα να δημοσιευτεί στην Εφημερίδα της Κυβερνήσεως. 

• Κοζάνη, 8 Νοεμβρίου 1990 ■> 

Με εντολή Νομάρχη 
Ο Προϊστάμενος 
ΓΕΩΡΓΙΟΣ ΔΟΥΛΑΔΗΣ 

-φ- 

Αριθ. 79659 . (8) 

Σύσταση προσωρινών Θέσεων με σχέσει εργασίας Ιδιωτικού Δικαίου 
γ αορίστου Χρόνου. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 5 παρ. 8 του Ν. 1874/90 σύμφωνα με 
τις οποίες το προσωπικό που προσλήφθηκε μετά την 31.12.1988 και 
μέχρι την 31.12.1989 για ανάγκες, όπως αναφέρονται στην παρ. 2 του 
άρθρου αυτού με σχέση εργασίας Ιδιωτικού Δικαίου ορισμένου χρόνου ή 
με μίσθωση έργου, κατατάσσεται σε θέσεις Ιδιωτικού Δικαίου αορίστου 
χρόνου. 

Αν δεν υπάρχουν κενές θέσεις συνιστώνται αυτοδίκαια με την πράξη 
κατάταξης. 

β) Προσωπικό που για οποιοδήποτε λόγο δεν μπορεί να διορισθεί σε 
μόνιμες θέσεις, κατατάσσεται σε θέσεις Ιδιωτικού Δικαίου αορίστου 
Χρόνου. 

2. Το άρθρο 5 παρ. 2 του Ν. 1476/1984 σύμφωνα με το οποίο το 
προσωπικό που δεν κατέχει οργανικές θέσεις και για οποιοδήποτε λόγο 
δεν διορίζεται, εφόσον έχει συμπληρώσει το χρόνο υπηρεσίας που προ¬ 
βλέπετε, κατατάσσεται με απόφαση του αρμοδίου για την πρόσληψη 
οργάνου σε προσωρινές θέσεις με σχέση εργασίας Ιδιωτικού Δικαίου αο¬ 
ρίστου χρόνου, αντίστοιχες με την ειδικότητα που έχει προσληφθεί. 

Όσοι από το Προσωπικό κατέχουν αυξημένα τυπικά προσόντα (πτυ¬ 
χίο ανωτάτης ή ανωτέρας σχολής) σε σχέση με τα προσόντα της ειδικό¬ 
τητας που είχαν προσληφθεί κατατάσονται σε αντίστοιχες με αυτά προ¬ 
σωρινές θέσεις. 

4. Το άρθρο 5 παρ. 3 του 1476/1984 σύμφωνα με τις οποίες οι θέ¬ 
σεις της προηγούμενης παραγράφου συνιστώνται αυτοδίκαια με τον 
Νόμο αυτό κατά ειδικότητα και αριθμό ίσο με τον αριθμό των κατατασ- 
σομένων σ’ αυτές. 

Η διαπιστωτική πράξη του οικείου οργάνου για το συνολικό αριθμό 
των θέσεων αυτών, κατά ειδικότητα δημοσιεύεται στην εφημερίδα της 
Κυβέρνησης. 

5. Την υπ’ αριθμ. 528/14.5.90 Π.Δ.Σ. (13355/25.5.90) εγκρι¬ 
τική Νομαρχίας Αθηνών με την οποία το Συμβούλιο βεβαιώνει ότι οι 
ημερομίσθιοι εξυπηρετούν πάγιες και διαρκείς ανάγκες της υπηρεσίας. 

6. Τις αποφάσεις με τις οποίες προσλάβαμε ημερομίσθιους στην Δ/ 
νση Διοίκησης. 

7. Τα γενικά προσόντα πρόσληψης που προβλέπονται από την κεί¬ 
μενη νομοθεσία. 

8. Το γεγονός ότι δύο (2) ιατροί, μία (1) Καθηγήτρια δύο (2) διατρή- 
τιες, ένας (1) Τραυματιοφορέας, δύο (2) Κλητήρες, δύο (2) Καθαρί¬ 
στριες μία (1) Πτυχιούχος διοικητικός υπάλληλος και δύο (2) Νοσηλευ¬ 
τές Πτυχιούχοι ΤΕΙ, έχουν τις προϋποθέσεις για την τοποθέτησή τους σε 
συνιστώνενες θέσεις αορίστου χρόνου στη Δ/νση Διοίκησης. 

9. Τις διατάξεις του άρθρου 101 Π.Δ. 323/89, αποφασίζουμε: 

Συστήνουμε για τους λόγους που αναφέρονται στο σκεπτικό προσωρι- 

νές θέσεις με σχέση εργασίας Ιδιωτικού Δικαίου αορίστου χρόνου. 

Συγκεκριμμένα δύο (2) θέσεις ιατρών, μία (1) θέση καθηγήτριας, δύο 
(2) θέσεις Κλητήρα, δύο (2) θέσεις καθαριστριών, μία (1) θέση Πτυχιού- 
χος διοικητικού υπαλλήλου και δύο (2) θέσεις Νοσηλευτών. Πτυχιούχων 
ΤΕΙ, δύο διατρήτριες (2) και ένας (1) Τραυματιοφορέας στη Δ/νση Διοί¬ 
κησης. . 

Αθήνα, 11 Οκτωβρίου 1990 

Με εντολή Νομάρχη 
Ο Διευθυντής 

ΝΙΚΟΛΑΟΣ ΓΙΑΤΡΑΚΟΣ 

"· - 4 —— ■ 

Αριθ. 13031 (9) 

Άδεια κυκλοφορίας του απολυμαντικού χώρου ΤΟΡΙΝΕ. 

Ο ΠΡΟΕΔΡΟΣ 

ΤΟΪ ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ 
Έχοντας υπόψη: 

α) Τις διατάξεις του άρθρου 3 της Υπ. Απόφασης 10164/89. 
β) Τη γνωμοδότηση της Επιτρ. Εγκρίσεων αρ. Γ. 33/25.5.90, 
αποφασίζουμε: 

Χορηγούμε άδεια κυκλοφορίας στο απολυμαντικό χώρου ΤΟΡΙΝΕ 
με τα κατωτέρω στοιχεία: 

Μορφή - Περιεκτικότητα: Υγρόν 
Δικαιούχου: ΕΥΡΗΚΑ ΕΛΛΑΣ ΑΕ 
Παρασκευαστή: ΕΥΡΗΚΑ ΕΛΛΑΣ ΑΕ 


Συσκευαστή: ΕΥΡΗΚΑ ΕΛΛΑΣ ΑΕ 
Υπευθύνου κυκ/ρίας: ΕΥΡΗΚΑ ΕΛΛΑΣ ΑΕ. 

ΣΥΝΘΕΣΗ: Επί τις % 

ΒΕΝΖΑΕΚΟΝΙΙΙΜ ΟΗΕΟΚΙϋΕ 80% (40 + 40) 2,0% 

ΝΟΝΙΈ ΡΗΕΝΟΕ ΕΤΗΟΧΥΕΑΤΕ 1,5% 

Αρωμα (μίγμα) 0,8% 

Χρώμα 0,01% 

Νερό 95,69% 

Ιδιότητες: Απολυμαντικό - μικροβιοκτόνο 
Πεδίο εφαρμογής: Νεροχύτες, νιπτήρες, μπάνια, ΐνθ κ.λ.π. 
Ιδιαίτερες προφυλάξεις: Οι εργαζόμενοι που ασχολούνται με την πα¬ 
ραγωγή του προϊόντος θα πρέπει να παίρνουν ειδικές προφυλάξεις 
(χρήση ειδικών γυαλιών, πλαστικής ποδιάς; γαντιών κλπ) που να παρέ¬ 
χουν ασφάλεια. 

Επισήμανση: 

Στην εσωτερική και εξωτερική συσκευασία του προϊόντος απαιτείται 
να αναφέρονται τα στοιχεία που προβλέπονται από το άρθρο 8 της Υπ. 
Απόφασης 10164/89. 

Πληροφοριακά στοιχεία: Ως τα συνημμένα. 

Η άδεια αυτή ισχύει μέχρι 31.12.1995 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1990 

Ο Πρόεδρος 
Α. ΚΟΥΤΣΕΛΙΝΗΣ 

ΕΦΗΜΕΡΙΑ ιΗι ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 . 

—- 1 -----. 

Διεύθυνση Καηοδιστρίου 34 I Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 104 32 ; 

_ : 22.3211 ΥΡΕΤ ΟΡ _’ λειτουργούν καθημερινά από β.ΟΟ^έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


Πώληση ΦΕΚ όλων των Τευχών Καηοδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

Τμήμα πληροφόρησης:· Για τα δημοσιεύματα των ΦΕΚ τηλ.: 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της οξιάς του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχο ς της ΕΦΗ ΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

• Λ -, 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


β) 

Υ) 

δ) 

ε) 

στ) 

ζ) 

η) 

θ) 

ι) 

ια) 


Γ ια 

το 

Τεύχος Α' 

Δρχ. 

8.500 

Δρχ. 

425 

» 

» 

» 

ο 

» 

12.500 

» 

625 

» 

» 

» 

Γ 

» 

5.000 

» 

250 

» 

» 

» 

Δ' 

» 

12.000 

» 

600 

» 

» 

» 

Αναπτυξιακών Πράξεων 

» 

9.500 

» 

475 

» 

» 

» 

Ν.Π.Δ.Δ. 

» 

5.000 

» 

250 

» 

» 

>> 

ΠΑΡΑΡΤΗΜΑ 

» 

3.000 

» 

150 

» 

» 

» 

Δελτ. Εμπ.& Βιομ. Ιδ. 

» 

6.000 

» 

300 

» 

» 

» 

Αν. Ειδικού Δικαστηρίου 

» . 

1.500 

» 

75 

» 

» 

» 

Α.Ε. & Ε.Π.Ε. 

» 

25.000 

» 

1 250 

Για 

ολα τα Τεύχη 

» 

55.000 

» 

2.750 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο- 


Πληράφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






